Diari Oficial de la Generalitat Valenciana


Sumari del DOGV 7019, del 08-05-2013 (2013/4232)

Informació pública de la modificació puntual de la unitat d'execució número 6 del sòl urbà de les normes subsidiàries de planejament.
-------------------------------------------------------------------------------------------------------------------------------------

### Dades del document

Número de DOGV
:   7019

Data del DOGV
:   08-05-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/4232


Data del document
:   25-04-2013

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * pla d'urbanisme
    * administració local

Informació pública de la modificació puntual de la unitat d'execució número 6 del sòl urbà de les normes subsidiàries de planejament.  
 [2013/4232]  
El Ple de l'Ajuntament de Xaló, en la sessió celebrada el dia 24 d'abril de 2013, va acordar:  
«Antecedents  
El 26 d'octubre de 2000, el director general d'Urbanisme i Ordenació Territorial va expedir la cèdula d'urbanització (CU-2000-1039), a sol·licitud d'un promotor privat, per a la programació de la unitat d'execució número 6 del sòl urbà de les normes subsidiàries de planejament de Xaló (UE 6).  
El Ple de l'Ajuntament de Xaló de data 30 de març de 2001, va aprovar el programa d'actuació urbanística per gestió indirecta de la unitat d'execució número 6.  
Presentada per l'urbanitzador la renúncia a la seua condició de tal, amb data 27 de maig de 2005 l'Ajuntament de Xaló en sessió plenària va acordar la gestió directa del programa d'actuació integrada per al desenrotllament de la unitat d'execució número 6, sector B la Solana, de les normes subsidiàries de Xaló.  
Amb data 19 de febrer de 2007, es va inscriure en el Llibre de Registre de Programes del Servici de Planificació i Ordenació Territorial d'Alacant de la Conselleria de Territori i Habitatge, amb el número 616, al tom XIII, foli 406, l'esmentat programa d'actuació integrada, promogut per l'Ajuntament.  
Quedava pendent de tramitar per a la seua aprovació definitiva el projecte d'urbanització i el projecte de reparcel·lació, i l'Ajuntament de Xaló va procedir a demanar als propietaris interessats la documentació sobre les seues titularitats, a la qual cosa s'han prestat majoritàriament de bon grat.  
A la vista de la documentació i informació proporcionades, i revisada la documentació del planejament municipal, s'ha observat la falta de completa correspondència entre les diferents documentacions: plànols i quadros de superfícies de les normes subsidiàries, i la seua translació sobre la informació gràfica aportada.  
La modificació presentada a tràmit no dóna lloc a una reclassificació de sòl, sinó que pretén concordar topogràficament la documentació gràfica i descriptiva de les normes subsidiàries vigents amb les propietats que originàriament van donar lloc a la delimitació i classificació de sòl urbà de la unitat d'execució, la qual cosa prové de la falta d'una topografia precisa en ocasió de l'aprovació de la modificació puntual que va originar la classificació del sòl com a urbà (any 1985).  
  
Al seu torn, s'ha observat l'existència d'unes construccions que se situen sobre sòl destinat a viari, i l'eliminació de les quals dificulta l'acord sobre la gestió de la unitat.  
Així mateix, s'ha estimat que el detall de la unitat d'execució patix de falta de reserves de sòl dotacional per a ubicar instal·lacions de servicis públics, com són un depòsit regulador d'aigua potable, un centre de transformació i la reserva de sòl en la ubicació d'un sondatge d'extracció d'aigua existent.  
A fi de donar solució als anteriors antecedents i amb l'ànim de dotar de la major seguretat el desenrotllament de l'àmbit urbanístic de la unitat d'execució número 6, s'ha estimat procedent tramitar la present modificació puntual de les normes subsidiàries de planejament davant del Servici Territorial de Planificació.  
Consideracions jurídiques  
Disposa l'article 81 de la Llei Urbanística Valenciana (LUV) pel que fa a l'elaboració del planejament general que "La iniciativa per a l'elaboració i revisió del pla general correspon als municipis".  
Pel que fa a la tramitació, és l'article 83 de la LUV on s'establixen els passos que s'ha de seguir. Així disposa que:   
2. L'òrgan competent de l'Administració que promoga la redacció del pla, conclosa esta, ho sotmetrà simultàniament a:  
a) Informació pública, per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat. Durant este termini, el projecte diligenciat del pla haurà de trobar-se depositat, per a la seua consulta pública, en l'ajuntament o ajuntaments afectats pel canvi d'ordenació.  
No serà preceptiu reiterar este tràmit en un mateix procediment quan s'introduïsquen modificacions, encara que foren substancials, en el projecte; n'hi haurà prou que l'òrgan que atorgue l'aprovació provisional notifique esta als afectats per les modificacions en les actuacions.  
  
b) Informes dels distints departaments i òrgans competents de les administracions exigits per la legislació reguladora de les seues competències respectives, llevat que ja s'hagueren aconseguit previs acords interadministratius. Excepte en este últim cas, serà preceptiu l'informe de les conselleries competents en educació i sanitat. L'informe de la conselleria competent en patrimoni cultural s'emetrà en els termes i condicions establits per la seua legislació reguladora.  
  
[...]  
3. La falta d'emissió en el termini d'un mes dels informes o dictàmens assenyalats en els apartats anteriors no interromprà la tramitació del pla general. En aquells supòsits en què l'informe haja de ser emés per l'Administració general de l'Estat, el seu caràcter, termini d'emissió i efectes seran els establerts en la disposició addicional segona de la Llei 13/2003, de 23 de maig, Reguladora del Contracte de Concessió d'Obra Pública, o en la legislació sectorial estatal que resulte aplicable.  
  
[?]  
I,  
5. Conclosos els tràmits anteriors, l'Ajuntament resoldrà sobre la seua aprovació provisional, amb introducció de les rectificacions que crega oportunes, i ho remetrà a la conselleria competent en urbanisme i demanarà la seua aprovació definitiva.  
Quant a la informació pública, establix l'article 22.2 de la Llei 7/1985, de 2 d'abril, Reguladora de les Bases del Règim Local (article modificat per la Llei 57/2003, de 16 de desembre):  
" 2. Corresponen, en tot cas, al Ple les atribucions següents:  
  
[?]  
c) L'aprovació inicial del planejament general i l'aprovació que pose fi a la tramitació municipal dels plans i la resta d'instruments d'ordenació previstos en la legislació urbanística.  
[?].  
És competent el Ple municipal per a l'aprovació de la correcció de l'error material del planejament, acord que haurà d'adoptar-se amb el quòrum establit en l'article 47.2.ll de la Llei 7/1985 esmentada, segons la redacció que en fa la Llei 57/2003, de 16 de desembre, és a dir, amb el vot favorable de la majoria absoluta del nombre legal de membres de la corporació.  
En virtut d'això, de conformitat amb el que disposen els articles 94.1 i 83 de la Llei 16/2005, de 30 de desembre, Urbanística Valenciana, i amb la finalitat d'acomplir com cal allò que s'ha preceptuat, i de conformitat amb el que ha dictat l'article 97.2 del Reial Decret 2568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals, previ dictamen favorable de la Comissió Informativa, el plenari municipal adoptà l'acord següent:  
Primer. Sotmetre a informació pública, per un període mínim d'un mes, que s'anunciarà en el Diari Oficial de la Comunitat Valenciana i en un diari no oficial d'àmplia difusió en la localitat, el present expedient de modificació puntual número 9 de les normes subsidiàries de planejament de Xaló relativa a la unitat d'execució número 6 del sòl urbà (UE 6).  
Així mateix, el tràmit d'exposició es notificarà a tots els interessats en l'àmbit de la unitat d'execució dels quals es tinga notícia i a aquells propietaris de sòls limítrofs l'aportació dels quals vinga a consolidar la delimitació de la unitat d'execució.  
Segon. Sol·licitar els informes regulats en l'article 83.2 de la Llei 16/2005.  
Tercer. Facultar l'alcalde de l'Ajuntament de Xaló tan àmpliament com pertoque en dret i fóra legalment necessari perquè execute el present acord, així com perquè done adequada contestació als requeriments que, de les diferents administracions, pogueren produir-se.  
  
Cosa que es fa pública per a general coneixement, i se sotmeten els documents a informació pública, per un terme d'un mes, comptat des de l'endemà de la publicació d'este anunci en el Diari Oficial de la Comunitat Valenciana, en un diari no oficial d'àmplia difusió en la localitat, i en el tauler d'anuncis del municipi».  
Durant tal terme es podran formular les al·legacions que s'estimen pertinents, i l'expedient complet romandrà exposat al públic i podrà consultar-se en el Departament d'Urbanisme de l'Ajuntament de Xaló, situat en el carrer de l'Església, número 27, de dilluns a divendres, des de les 09.30 fins a les 14.00 hores.  
Esta informació es publica igualment en la pàgina web de l'Ajuntament, .  
  
Xaló, 25 d'abril de 2013.- L'alcalde: Joan Miquel Garcés Font.